Den Vest-Sjællandske Avis, 1825-08-24
J Hamborg har man faaet Breve fra Smyrna, som naae til den 19de Juli, hvori berettes: at paa denne Dag var det Rygte udbredet i Staden, at Grækerne vare endelig, efterat Colocotroni havde sat Mod i dem, opstaaede i Masse og havde angrebet Jbrahim Paschas Leier, og at han selv var bleven haardt saaret, og derpaa død af sine Saar. Grækerne skulle tillige have opdaget en stor Sammenrottelse saavel af Jndlændinger som Udlændinger og som havde til Formaal at overlevere Morea til Jbrahim. Denne Skjebne skal især have truffet Personer som have staaet i nøie Forbindelse. med Franske Authoriteter. Den Brittiske Como dore Hamilton har leiet sig en Boepæl i Napoli di Romania, og Grækerne vedblive at sætte stor Tillid til England. – Efterretninger og Jbrahims Vanheld ere indløbne fra mange forskiellige Punkter. J Livorno har man faaet den i Breve fra Genua, hvor Efterretningen skal være ankommen dertil med den Sardinske Fregat Christina, som i 18 Dage var ankommen til denne Stad fra Dardanellerne. Ogsaa vilde man der have faaet Efterretninger fra Ancona, om at Garnisonen i Messolunghi har giort et høist blodig Udfald. J Venedig har man faaet Efterretningen om Jbrahims Fangenskab fra Corfu af 21de Juli, en Engelsk Cutter, der ankom direkte fra Navoli, skal den 20de have overbragt den vigtige Efterretning til Corfu. Jfølge Bladet Constitutionel skal Efterretningen være ankommen den 7de August til Marseille med en Engelsk Paquetbaad, som overbragte tilligemed Depescher til den Engelske Regiering. Kolokothron skal ifølge samme være indrykket den 1ste August i Tripoliza. Det samme berettes og i Journal des Debats, ifølge en Skippers Udsagn, som havde forladt denne Græske Havn Marathonist den 1ste August. Det hedder havde han fortalt at Jbrahim var indesluttet og forlangte at ungerhandle. Mainotterne skulle paa eengang være strømmede til i Mængde og have indesluttet hans Armee. (Formodentlig har den Ægyptiske Armee lidt et større eller mindre Vanheld, og Aarsagen dertil har sandsynligen været, at Jbrahim har stolet paa Uenigheden imellem Mainotterne og Moreoterne og har uforsigtigen vovet sig for dybt ind i Morea. Maaskee denne hele Misforstaaelse har ikke været andet end en aftalt Plan imellem Kolokotroni og Mauromichaelis for at lokke den Ægyptiske Armee i Fælden. J det mindste fortælle de Græske Aviser, at Anastasios Mauromichaelis, en Søn af Petros, har erklæret; at han kun forlanger at hans Broder, som er fangen af Ægypterne, bliver udvexlet imod de to Paschaer, som holdes fangne i Napoli naar denne Udverling ikke har nogen skadelig Følge for Grækenland; men at dersom hans Friehed skulde kun erholdes paa en Maade, som var til Skade, for Fædrenelandets sande Vel, saa vil han langt hellere erfare hans Død og var beredt til at afgive sin Stemme for at hans Broder skulde forblive i Fiendens Magt; hvorpaa han selv begav sig til Armeen.) Jfølge Journal des Debats har den Græske Kaptain Kephalas i Mai Maaned henvendt sig med en skriftlig Begiæring til Paven og, som han angiver, ifølge Fuldmagter fra Grækenland, for at formaae Hs. Hellighed til som Christi Statholder, og Kirkens Overhoved at indlægge en Forbøn hos de Christelige Magter og at de ville give Grækerne en Christelig Konge. Den 6te Juni underrettede Pavens Kammerherre Fyrste Barberini, Kaptainen om, at han havde overleveret dette Bønskrift til Paven. Prins Gustav af Sverrig, begiver sig i Septbr. Maaned til Vien for at overtage Commanden over sit Regiment. Han vil forblive 6 Maaneder i denne Stad. – Kronprinsen af Nederlandene har med sin Gemalinde forladt Petersborg den 6te August og er reist tilbage til Brussel. – Den Russiske Keiser har ved en Parole-Befaling af 29de Juli tilkiendegivet Greve Araktschejev, som staaer i Spidsen for de militaire Colonier sin Tilfredshed, og belønnet med Ordener flere Divisions- og Brigade-Chefer, som have Opsyn dermed. – Den 12te August blev Kongen af Englands Fødselsdag celebreret med et glimrende Diner i Windsor, hvorved flere Medlemmer af den Kongelige Familie vare tilstæde. Hans Majestæt fyldte sit 63de Aar.